
SEARMON  GHAIDHLIG. 


"RiNNthu  an  samhradh  agus  an  geamhradh  " 
— Salm  LXXIV  :  17. 

Tha  an  salmadair  ann  an  aite  eile,  an  deign  dha 
beachd  sonraichte  a  ghabhail  air  an  tuigse,  air  a 
mhaitheas,  's  air  a  chumhachd  a  tha  air  an  noch- 
dadh  le  dealbh  sgiamhach,  iongantach  a  chruinne- 
che,  ag  eigheach  a  mach  "Cia  lionmhor  d'oibrean 
a  Thighearna  !  ann  an  gliocas  rinn  thuiad  gu  leir  ; 
tha  'n  talamh  Ian  de  d'  shaoibhreas. "  Is  ann  le  bhi 
rannsachadh  gu  dichiollach  agus  gu  mionaideach 
gne  'us  feura  'us  eifeachd  nan  nithean  a  chruthaich 
Dia 's  a  tha  sgaoilte  'n  an  uile  ailleachd  'us  mais- 
ealachd  fa  chomhair  ar  suilean,  a  tha  e  'n  ar  comas 
dearbh-bheachd  a  's  airde 's  a's  soilleire  a  thrusadh 
mu  dheidhinn  an  Dia  oirdheirc,  ghlormhoir  sin  a 
ghairra  air  tus  gach  neach  'us  ni  a  neoni,  agus 
anns  a  bheil  againn  uile  ar  bith,  ar  beatha  agus  ar 
comas  gluasad.  Ma  dhearcas  sinn  air  lochran 
aghmhor  nan  speur  le  'ghnuis  ghrianach,  chair- 
deil,  agus  ma  bheir  sinn  fainear  gur  i  a  ghrian  a 
tha  ruagadh  air  falbh  dorchadas  na  h-oidhche  ; 
ma  ghleidheas  sinn  air  chuimhne  gur  ann  bho 
mhac  nan  speur  a  tha  blathas  a'  tighinn  agus,  mar 
an  ceudna,  an  solus  glan,  aoidheil,  aidichidh  sinn 
air  ball  gu  bheil  na  sochairean  araon  lionmhor  agus 


priseil  a  tha  gathannan  dealrach  na  greine  a' 
frasadh  air  an  t-saoghal.  Tha 'm  buannachd  fein 
aig  an  oidhche  's  aig  an  dorchadas.  Is  anns  an 
trath  a  tha  teas  'us  treise  na  greine  a'  fannachadh, 
agus  i  fein  a  deifireachadh  a  dh'  ionnsuidh  a 
leabaidh  anns  an  airde  'n  iar,  a  tha  'n  driuchd  a' 
braonadh  air  gach  learg  'us  comhnard,  air  gach 
lus  'us  torn,  air  gach  feur  'usfochann,  air  gach  slios 
'us  cladach. 

Tha  'shochair,  a  shugradh,  'us  aighear  fein  a' 
leantuinn  gach  trath  de  'n  bhliadhna. 

Anns  an  earrach  tha  gach  ni  mar  gu 'm  b'ann  a' 
dusgadh  bho  chadal,  fada,  trom  ;  tha  'n  taJamh  ag 
ath-nuadhachadh  a  thrusgain  gu  h-iomlan.  Tha 
guirmead  'us  boidhichead  a'  cur  sgeimh  air  gach 
fonn  'us  faiche,  air  gach  gleann  'us  glaic.  Tha 
urachd  'us  ailleachd  r'  am  faicinn  air  gach  coille 's 
preas  'us  magh.  Tha  dichioll  'us  dealas  'us  tapadh 
mor  air  an  nochdadh  leis  na  tuathanaich  am  feadh 
a  tha  iad  a'  deasachadh  an  fhearainn  airson  an  t  sil. 
Tha  eoin  bhuchullach  an  adhair  a  'deanadh  gniomh 
gu  dichiollach  'n  an  obair  uaigneach,  sheolta  fein 
ann  am  mile  eraobh  'us  Ion  'us  creag. 

Thig  an  samhradh  le  greadhnachas  'us  aoibhneas 
agus  thig  gach  geug  'us  crann  gu  luath  fo  bhlath. 
Comhdaichidh  trusgan  eireachdail  ann  an  uine 
ghearr  na  blaran  a  bha  dubhach,  gruamach  roimhe- 
Cluinnear  guth  binn,  ceileireach  nan  eunageiridh 
bho  iomadh  crann  'us  preas  ;  agus  fasaidh  suas  gu 
sgipidh  toradh  brio^hmhor  na  talmhainn. 

Thig  am  foghar,  agus  tha  obair  fein  aige  r'  a 
dheanadh.  Tha  an  t-arbhar  ann  an  deich  mile 
achadh  a  nis  abaich  agus  tha  na  buanaichean  le 
farum  taitneach  'g  a  ghearradh  sios.  Is  firinneach 
agus  is  foghainteach  briathran  an  t-salmadair, 
u  Crunaidh  thu,  a  Dhe,  a  bhliadhna  le  d'  mhaitheas, 
agus  silidh  do  cheuman  saill.  Silidh  iad  air 
cluainibh  an  fhasaich  agus  ni  nacnuic  gairdeachas 
air  gach  taobh." 

Ach  anns  an  fhogharadh  ged  tha  broilleach  na 
talmhainn  sgeadaichte  le  culaidh  riomhach,  lurach, 
tha  sanas  air  a  thoirt  seachad  nach  eil  an  uine  ach 
gearr  gus  an  caill  an  snuadh  dreachmhor  so  a 
shnasmhorachd.  Tha  na  craobhan  a'  crathadh  an 
duilleagan  gorma,  's  thabarr  an  fheoir  a'  seargadh ; 
oil*  tha  'n  geamhradh  fuar  a'  tighinn  gun  moille 
'dheanadh.  Is  e  so  an  trath  de  'n  bhliadhna  anns 
a  bheil  dubhachas  sgriobhta  air  ag'haidh  naduir 
Tha  maise  nam  beann 's  nan  comhnardan  air  falbh. 
Tha  na  sruthan  brasa,  fuaimneach,  air  an  cuibh- 
reachadh  le  geimhlean  cruaidh.  Gidheadh  tha 
ailleachd  ;us  eifeachd  fein  aig  a  gheamhradh  ;  oir 
nach  e  'n  Dia  a  tha  mor  'us  glic  'us  tuigseach  a 
rinn  an  samhradh  agus  a  rinn  an  geamhradh  mar 
an  ceudna  ? 

Rinn  thu  an  samhradh.  Tha  sinn  mar  so  a' 
tuigsinn  guratm  bho  Dhia,  a  mhain,  a  tha  sonas 
'us  soirbheachadh  a  sruthadh.  Is  Esan  a  dheasaich 
solus  agus  grian  agus  a  shuidhich  uile  chriochan 
na    talmhainn.      Thug  Dia    dhuinn  buadhan 

inntinn  leis  am  faod  sinn  toileachas  nach  'eil  gann 
no  faoin  fhaotainn  bho  na  seallaidhean  gasda, 
ciatach  leis  a'  bheil  an  saoghal  comhdaichte.  Tha 
gliocas  mor  r'a  fhaicinn  leinn  ann  an  trathan  na 
bliadhna  ;  oir  nam  bitheadh  an  geamhradh  daonnan 
ann  le  'reothadh  cruaidh,  le  'stoirmean  beucach 's 
le  'ghaothan  iargalta,  dh'fhasamaid  sgith,  airs- 
neulach,  agus  bhitheadh  ar  comas  air  sonas 
saoghalta  fhaireachdainn  's  a  mhealltainn  gu 
h-anabarrach  air  a  lughdachadh.  Tha  againn  ann 
an  so  fein  dearbhadh  laidir  air  cia  co  grasmhor, 
glic  'us  cothromach  's  a  dh'  ordaich  Dia  gach  ni. 
Rinn  Dia  an  samhradh.  Is  e  so  an  raidh  anns  a 
bheil  tlus  'us  blaths  'us  aghmhorachd  a'  deanadh 
aghaidh  naduir  suilbhir,  aighearach,  'us  tlachdmhor 
ann  an  tomhas  sonraichte.  Tha  sunnd  'us  gean 
'us  subhachas  a'  lionadh  an  t-saoghail  gu  leir. 
Cha-n  'eil  e  comasach  do  neach  air  bith  ged  dh' 
fhaodas  e  bhi  air  a  chradh  le  trioblaid  no  le  euslaint, 
gun  agh  'us  tlachd  'us  faochadh  a  thrusadh  agus 
fhaotainn  bho  lionmhorachd  nam  beus  agus  nam 
feart  a  bhuineas  do'n  t-samhradh.  Tha  'ghrian 
anns  an  iarmailt  shuas  gun  sgios  a'  dortadh  a  nuas 
a  gathannan  priseil  agus  a'  giulan  aiteis  do  gach 
magh  'us  aonach,  do  gach  cnoc  'us  slios,  do  gach 
raon  'us  ard-bheann.  Tha  'n  cuan  mor,  farsuing, 
luasganach  gun  ghruaim,  gun  stoirm.  Tha 
'thorman,  a  stri,  's  a  bheucaich  anis  aigfois.  Tha 
sobhraichean  agus  neonainean  maiseach  agus 
lionmhor  anns  na  h-achaidhean.    Tha  'm  fraoch 

gaganach,  badanach  a'  sgeadachadh  mullach  nam 
beann  le  culaidh  riomhach,  agus  a*  crathadh  a 
chinn  's  ag  cromadh  ann  an  osaig  chiuin  an 
anmoich,  a'  deanadh  gairdeachais  do  bhrigh  gu 
bheil  e  fein  co  boidheach,  co  anabarrach  boidheach. 
Tha  gach  faillean  'us  fiuran  urail,  dosrach  ;  agus 
tha  'n  og-mhadainn,  mar  an  ceudna,  boillsgeanta 
le  driuchd  a  tha  'dearrsadh  ann  an  solus  og  na 
greine.  Co  a  ghabhas  beachd  air  an  t-sealladh 
riomhach  so  nach  aidich  le  ioghnadh  gur  a  Dia  a 
rinn  an  samhradh. 

Is  e  Dia  'thug  dhuinn  'n  a  mhor  chaoimhneas 
comas  air  sonos  baigheil,  gasda  'thrusadh  agus  a 
shealbhachadh.  Ma  dh'  fhaoidte  gu  bheil  tlachd 
mor,  eadhon  aig  bruidean  na  machrach  am  feadh 
a  tha  'n  samhradh  blath  'us  carthannach.  Tha  iad 
'n  an  doigh  bhalbh  fein  a  coimhlionadh  ruin  an 
Ti  a  chruthaich  iad  :  ach  tha  iad  aineolach  air  fior 
ailleachd  'us  maisealachd  nan  seallaidhean  a  tha 
m'  an  cuairt  daibh.  Nam  bitheamaid-ne  as 
eugmhais  nam  buadhan  arda  fiachail  a  tha  'g  ar 
togail  os  ceann  ainmhidhean  na  machrach,  cha 
bhitheadh  comas  againn  air  fiamh  us  guirmead 
'us  ciatachd  an  t-saoghailfhaicinn  no  mhealltuinn, 
no  subhachas  inntinn  a  tharruing  asda.  Ach 
chruthaich  Dia  sinn  'n  a  dhealbh  agus  a  reir  a  chos- 
lais  fein,  agus  air  an  aobhar  sin  is  urrainn  duinn 
beachdachadh  le  tlachd  air  a  liuthad,  comharradh 
air  gliocas  'us  caoimhneas  an  Tighearna  'tha 
trathan  na  bliadhna  'nochdadh.    Is  urrainn  duinn 

ar  n-aire  'shocrachadh  gu  durachdach  air 
sgeadachadh  fonnmhor,  briaghna  talmhuinn,  agus 
eigheach  a  raach  le  cridheachan  iriosal,  taingeil, 
gur  e  Dia  a  rinn  an  Samhradh. 

Is  ann  bho  Dhia  a  tha  gach  sonas  fior  'us  ceart 
'us  seasmhach  a'  tighinn.  Tha  moran  de'n  chinne 
daoine  a  dearbhadh  gu  soilleir  le  'n  comhluadar 
mi-naomha 's  ceannairceach,  nach  ann  a'n  coimh- 
ionadh  toil  an  Tighearna  a  tha  iad  deonach  agus 
iarrtasach  air  sonas  soghmhor  a'  shireadh  agus 
fhaotainn.  Tha  iomadh  dearbhadh  muladacb  agus 
cianail  againn  nach  'eil  ach  faoineas  agus  amaid- 
eachd  uamhasach  a  bhi  'giarraidh  sonais  ann  an 
g'nathachadh  no  ann  an  gniomh  air  bith  a  tha 
deanadh  dimeas  air  reachdan  naomha  an  Tig- 
hearna. Is  e  so  aideachadh  muladach  Sholaimhan 
deigh  dha  imeachd  'n  a  ruith  'us  'n  a  dheann-ruith 
anns  gach  ruidhtearachd  'us  mi-bheus  'us  ana- 
measarachd— nach  robh  ach  diomhanas  's  an 
iomlan,  agus  buaireadh  spioraid,  agus  nach  robh 
taiibhe  ann  fo  'n  ghrein.  Saoilidh  daoine,  gu 
minic,  gu  bheil  agh  'us  sonas  fior  'us  cinnteach 
aca,  an  uair  a  tha  iad  air  an  cuairteachadh  le 
saoibhreas,  le  urram  'us  le  onoir.  Ach  cia  mar  is 
urrainn  do  'n  spiorad  neo-bhasmhor  a  bhuineas 
duinn  a  bhi  air  a  shasachadh  gu  buileach  leis  gach 
ni  ris  an  canar  aighear  saoghalta.  Is  ann  bho  Dhia 
a  mhain  a  tha  gach  sonas  glan  'us  maith  'us  ceart 
a'  tighinn.  Is  E  fein  an  tobar  siorraidh  bho  'm 
bheil  gach  slainte  Js  sonas  'us  seasgaireachd  a 

sruthadh  le  fonn  milis,  ceolmhor,  diadhaidh.  Ni 
Esan,  da  rireadh,  samhradh  grianach  dhoibhsan  a 
choimhideas  a  reachdan  gu  dichiollach  agus  gu 
faicilleach. 

Rinn  thu  an  samhradh.  Is  e  Dia,  mar  an 
ceudna,  ughdair  gach  soirbheachaidh.  Ged 
dheasaicheas  an  Tuathanach  am  fearann  agus  a 
chuireas  e  an  siol  ann,  cha  tig  fochunn  no  toradh 
trom,  liontach,  tiugh,  as  eugmhais  nam  frasan 
blatha,  ciuine.  Ni  dichioll,  'us  dealas,  'us  durachd, 
moran  gun  teagamh,  ann  an  gnothaichean 
saoghalta,  agus  is  trie  a  tha  daoine  lamhach, 
easgaidh,  aghartach,  a'ruigheachd  airinbhe  uasal 
's  air  soirbheachadh  paillt,  gidheadh  cha-n  'eil  ach 
sonas  mealltach,  a'  tighinn  bho  aimhnichean 
truaillidh  an  t-saoghail  so.  Thugamaid  fainear 
a  'chrioch  thursach,  narach  gus  an  d'  thainig 
righrean  amaideach  nan  Eabhruidheach  a  shaoil, 
ann  an  ardan  an  spioraid,  agus  ann  am  morachd 
an  neirt  fein,  gu  robh  gach  eolas  'us  tuigse  aca 
fein  as  eugmhais  stiuraidh  an  Tighearna  Dia. 
Nach  minic  a  dh'  eirich  gu  h-olc  daibh  an  uair  a 
dh'  inntrig  iad  truscan  ciar  a'  chomhraig  an 
aghaidh  feachdan  meamnach  an  naimhdean.  Nach 
iomadh  bron  'us  tuireadh  'us  iarguin  chraiteach 
a  thug  baoghaltachd  nan  uachdran  air  na  h- 
Eabhruich  bhochda.  An  uair  a  rinn  iad  dearmad 
air  stiuradh  an  Tighearna  iarraidh 's  a  leantuinn, 
cha  do  bhuaidhich  iad  thairis  air  an  naimhdean, 
ni  mo  a  phill  iad  gu  'n  ionadan  comhnuidh  fein  le 

caithream  'us  iolach  ard  nan  laoch.  Le  comhluadar 
mi-naomha,  mi-bheus  ach'us  ardanach,  cha  shoir- 
bhich  Dia  am  feasda.  An  dream  a  ghluaiseas  gu 
geamnaidh,  direach,  coir,  meallaidh  iadsan  soir- 
bheachadh  bunailteach,  tlachdmhor,  oir  rinn  Dia 
samhradh   do'n   duine   ionraic,  umhal,  stuama. 

Tha  na  deuchainnean  leis  a'  bheil  sluagh  an 
Tighearna  gu  minic  air  am  fiosrachadh  a'  coimh- 
lionadh  crich  araidh  ann  an  run  diomhair  an 
Tighearna  ;  oir  is  e  Dia  a  rinn  an  geamhradh.  Is 
i  an  raidhe  de  'n  bhliadhna  anns  a'  bheil  dorchadas 
'us  dubhachas  duaichni  air  sliabh  ard 's  air  ailean 
iosal,  air  sgairneach  nan  clach  's  air  traigh  nan 
tonn.  Tha  caochladh  tiamhaidh  a'  tighinn,  anns  a 
gheamhradh,  air  gach  aighear  'us  gean,  'us 
toileachas  a  bhuineas  do  bhlathas  min  'us  malda  'n 
t-samhraidh.  Tha  gach  lus  a  seargadh  agus  a' 
crionadh.  Tha  na  craobhan  a  bha  comhdaichte  le 
deise  co  lurach  re  uine  co  fada  'crathadh  an 
duillich  diutha,  'us  a'  comhdach  an  lair  leis  na 
nithean  urail,  grinn  a  thug  doibh  boidhichead 
roimhe.  Na  sruthan  a  bha  le  torman  ceolmhor  a' 
ruith  bho  na  h-aonaichean,  agus  ann  an  slighean 
cam-lubach  ag  imeachd  air  feadh  nam  fonn 's  nan 
achaidhean— tha  iad  anns  a  gheamhradh  a  fas  mall 
nan  gluasad,  agus  gu  minic  tha  'n  reis  air  a  stad 
gu  buileach.  Air  magh,  air  cluain  ,s  air  achadh, 
cha-n  'eil  feur  no  arbhar,  cha-n  'eil  asbhuain  no 
pailteas  r'  am  faicinn.  Tha  nadur  fein  sprochdach, 
smalanach,  an  deigh  pailteas  mor  an  fhogharraidh, 

agus  gnuis  thaitneach  an  t-samhraidh.  Anns  an 
t-sealladh  so  fein,  aims  an  atharrachadhmhor  a  tha 
teachd  a  gheamhraidh  fhuair'  ag  oibreachadh  air 
feadh  an  t-saoghail  gu  leir,  tha  samhladh  laidir 
againn  air  sean  aois  maille  ri  trioblaid  agus 
deuchainn.  Ged  tha 'm  bas,  an  teachdaire  cruaidh- 
chridheach,  neo-bhaigheil  nach  gabh  leisgeul  no 
diultadh,  a'  gearradh  sios  gun  truas,  gun 
acarachd,  aireamh  mhor  de  'n  t-sluagh  anns  gach 
mios,  gidheadh  is  ann  an  uair  a  tha  'n  geamhradh 
am  fagus 's  a  tha 'm  boidhichead  a'  treigsinn  nam 
beann 's  nan  achaidhean,  's  a  tha  guirmead  grinn 
nam  blar  's  nan  raon  a'  gabhaii  seachad,  agus 
duilleagan  nan  craobh 's  nan  doire  'tuiteam  thun 
an  lair,  a's  lionmhoire  'tha  na  braighdean  a  tha 
air  an  tasgadh  ann  an  cuibhrichean  an-iochdmhor 
a  bhais.  Tha  anns  a  gheamhradh  cumhachd 
laidir,  dubhach,  mar  gu  'm  b'  ann,  a'  folach  nan 
speuran  gorma,  'deanadh  a  chuain  luasganach,  a' 
glaodhaich  a  mach  ann  an  gaoth  stoirmeil  na  h- 
oidhche,  a'  goid 's  a  spionadh  air  falbh  gu  h-obann 
blath  an  t-samhraidh  bho  ghruaidhean  an  leinibh, 
agus  a'  toirt  air  sean  aois  fein  criothnachadh  ;  oir 
tha  corran  geur  a  bhais  siubhlach  agus  guineach 
aig  an  am  so.  Tha  comh-chordadh  eadar  an 
geamhradh,  a  tha  giulan  dreach  'us  aogais  mar 
gu  'm  bitheadh  nadur  fein  a'  call  a  threoir  's  a 
shuaicheantais,  agus  eadar  an  duine  aosmhor  liath 
a  tha  aig  ceann  a  thuruis  talmhaidh,  a  chiabhan 
geal  le  sneachd  nam  bliadhnachan,  oir  chunnaic 

e  cheana  tri  fichead  bliadhna  's  a  deich.  Teagais- 
gidh  solus  ar-n  inntinn  agus  ar  cogais  fein  duinD, 
co  fada 's  urrainn  d'  a  imeachd,  na  nithean  ceudna 
'tha  solus  dealrach  a  Bhiobuill  a  buileachadh  oirnn. 
A'  bheil  Dia  'n  a  fhocail  ag  iarraidh  oirnn  maith  a 
dheanadh  agus  cul  a  chur  ri  aingidheachd  'us  ri 
ana-measarrachd,  a'  bheil  E  'g  innseadh  dhuinn 
gur  ann  a  dh'  ionnsuidh  bochdainn  agus  truaighe 
'tha  ruightearachd  'us  peacadh  a' treorachadh  ;  tha 
na  firinnean  ceudna  air  an  teagasg  duinn  le  solus 
naduir  fein.  Tha  dearbhadh  diongrnhalta  againn, 
mar  so,  gur  e  'n  aona  ghliocas  a  dhealbh  maise 's 
riaghailtean  ioraadach  na  talmhuinn  agus  a  thug 
seachad  lfaidhean 'usfilidhean,  a  fhuair  comhnadh 
o'n  Spiore  Naomh,  foillseachadh  air  a  chaitheamh- 
beatha  adtha  taitneach  ann  an  suilean  an 
Tghear  a  Co  fada 's  is  urrainn  do  sholus  naduir 
ideachdana.  ghleidheadh  ri  solus  maiseach  a 
Bhiobuill;  cha-n  'eil  dealachadh  eadar  iad.  Mar 
so,  chi  sinn  gu  bheil  an  geamhradh  a  tha  ag 
eideadh  na  talmhainn  le  trusgan  sneachdach, 
reothach.  a7  giulan  samhlaidh  laidir  air  laithean 
Hatha  a  tha  'g  innseadh  gu  bheil  an  duine  deas 
airson  na  h-uaighe  amhuil  mar  tha  'n  t-arbhar 
craobhach  a'  fas  deas  airson  corran  a  bhuanaiche. 
Ach  ged  is  e  dubhachas  an  sgail  a  chithear  air 
tus  amis  a  gheamhradh,  ged  a  shaoileas  sinn  nach 
'eil  brigh,  no  sunnd,  no  comhfhurtachd  idir  ann  an 
luib  a  gheamhraidh  is  eiginn  gu  bheil  an  raidhe 
so  'coimhlionadh  aobhair  sonraichte,  oir  nach  eil 

fios  againn  gur  e  Dia  'rinn  an  gearahradh. 

Ged  tha'n  talamh  a  reir  coslais  a'  gabhail  fois 
anns  a  gheamhradh.  ged  tha  cinneas  marbh,  'us 
lusan  na  macharach  'us  craobhan  nam  frith  air 
seargadh 's  air  crionadh,  ged  nach  eil  feur  anns  na 
lointean  no  ionaltradh  anns  na  comhnardan,  tha'n 
grunnd  a'  trusadh  buannachd  'us  beairteis  bho 
shuain  'sbho  thamh  a  gheamhraidh.  Na'mbitheadh 
an  talamh  gun  fhois  idir  ann  an  uine  ghearr  cha 
ghiulaineadh  e  tovadh,  cha  bhitheadh  brigb,  no 
dreach,  no  buannachd  ann.  Tha  raidhe  fhuar  'us 
thosdach  a  gheamhraidh  a'  deanadh  seirbhis 
fheumail  agus  luachmhoir  ann  am  Fresdal  an 
Tighearna.  Leis  an  t  samhchair  a  tha  sgaoilte  air 
cnoc  's  air  sratb,  air  muir  's  air  tir,  air  loch  'us 
learga,  tha'm  fearann  air  uidheamachadh  airson 
barr  brioghmhor,  trom  a  thoirt  seachad  a  rithisd. 
Eadhon  an  sneachd  a  tha  'g  amharc  co  fuar  's  co 
mi-chaoimhneil,  agus  co  neo-tharbhach,  thaesan  a' 
gleidheadh  uchd  nan  achaidhean  blath,  agus  a' 
toirt  tearuinteachd  bho  gach  stoirm  'us  gaillion, 
bho  gach  faachd  'us  reothadh  do  'n  bharr  a  dh' 
f heumas  dubhlachd  na  h-aimsir  fhulang,  mar  tha'n 
cruinneacbd  geamhraidh  anns  an  duthaich  so  fein. 
Le  tosdachd  tiamhaidh  a  gheamhraidh  tha  moran 
maith  air  a  dheanadh  agus  tha  beartas  an 
t-saoghail  gu  leir  air  a  mheudachadh  gu  mor.  An 
trath  a  smuainticheas  neach  aig  a'  bheil  'n 
a  dhachaidh  fein  tearmunn  'us  seasgaireachd  'us 
comhfhuitachd  'us  dion  bho  fhuachda  gheamhraidh 

air  a  liuthad  creutair  diblidh,  suarach,  bochd  aig 
nach  'eil  fardach,  no  doigh,  no  aite  air  bith  anns  an 
faod  iad  fasgadh  fhaotainn,  fasaidh  a  chridhe  tairis 
agus  seirceil,  agus  bithidh  miann  dileas  aige  air 
comhnadh  a'  dheanadh  leis  an  duine  bhochd  aig 
nach  'eil  maoin  no  caraid  fiughantach  am  feadh 
'tha  dubhlachd  a  gheamhraidh  a'  toirt  a  dh' 
ionnsuidh  a  theaghlaich  deuchainn  ghuineach 
agus  uireasbhuidh  eagalach.  Cuiridh  trioblaid  'us 
an-shocair  snuadh  dorcha  'us  smuairean  bochd  air 
gach  aighear,  'us  sunnd,  'us  slainte  'mheallar 
roimhe.  Tiormaichidhreothadhcruaidh  'us  searbh 
na  h-iargainn,  na  sruthan  seimh,  baigheil  a 
b'  abhaist  agh  'us  subhachas  a  thoirt  d'  ar  cridh- 
eachan.  Thig  teachdaireachd  uamhasach  a 
ghairmeas  air  falbh  gun  iochd,  gun  truacantachd 
ceann-teaghlaich  no  neach  a  bha  ro  mheasail  ; 
neach  d'  am  bu  nos  le  'chairdeas  fior,  caidreamhach, 
cridheachan  a  luchd-daimh  a  dheanadh  ait  'us 
aoibhneach,  neach  a  choisinn  le  'chomhluadar 
stuama,  beusach,  mor-mheas  'us  speis  doibh.  Tha 
coinneach  nan  laithean  aosmhor  a'  caramh  meas 
'us  uaill  airseanachas  aon  de  chairdean  Ioib.  "  Ged 
nach  tig  amhghar  a  mach  as  an  duslach  agus  nach 
fas  carraid  as  an  talamh,  gidheadh  rugadh  an 
duinne  chum  carraid  mar  a  dh'  eireas  na  sradan 
suas."  Ged  a  bha  lob  co  diadhaidh,  ionraic,  bha  e 
air  fhiosrachadh  le  deuchainnean  craiteach. 
Fhuair  efuasgladh,  fa-dheoidh,  as  gach  teanntachd 
anns  an   robh  e  ;  dh'  eirich  grian   an  t-soir- 

bheachaidh  air  a  rithist,  agus  'bheannaich  an 
Tighearna  deireadh  Ioib  ni 's  mo  na  thoiseach.  Is 
iomadh  cradh  'us  aimhreit  'us  dragh  a  bha  aig 
Daibhidh,Salraadair  binn  Israeil,gaisgeach  curanta 
nan  lann.  Gidheadh  tha  e  'g  radh.  "  Is  math 
dhomhsa  gu  robh  mi  ann  an  amhghar  chum  gu 
foghlumainn  do  reachdan."  "  Tha  fhios  agamsa, 
a  Thighearna,  gu  bheil  do  bhreitheanais  ceart  agus 
gur  ann  am  firinn  a  chlaoidh  Thu  mi."  "  Is  ann  ie 
moran  fulangais  a  gheibh  sinn  an  oighreachd  sin 
a  tha  neo-thruaillidh,  neo-shalach,  agus  nachsearg 
as.  Bu  deurach,  bronach,  mi-cheisteach  a  chaith 
Iosa  Criosda.  Ceannard  ar  Slainte,  a  laithean  air 
an  talamh.  Bha  e  'na  dhuine  dhoilghiosan  agus 
eolach  air  bron.  "  A  mhuinntir  mo  ghraidh"  tha 
Peadar  a'  sgriobhadh,  "na  biodh  iongantas  oirbh  a 
thaobh  na  deuchainn  theintich  a  thig  oirbh  a  chum 
ur  dearbhadh,  mar  gu'n  tarladh  ni-eiginn  neo- 
ghnathach  duibh,  ach  do  bhrigh  gu  bheil  sibh  n' 
ur  luchd  comhpairt  de  fhulangasaibh  Chriosda, 
deanaibhgairdeachas;  chum  mar  anceudna  ann  an 
am  foillseachaidh  a  ghloire  gu'n  dean  sibh  gair- 
deachas  le  h-aoibhneas  ro-mhor." 

Faodaidh  sinn  samhladh  air  gras  foghainteachan 
Tighearna  'fhaicinn  anns  a  gheamhradh.  "  Co 
geal  ris  an  t-sneachd."  Is  e  so  gnath-fhacal  air  a' 
bheil  sinn  uile  min-eolach.  An  uair  a  thuiteas  e 
gu  pailt  air  cnoc  'us  comhnard,  air  fardach  'us 
faiche,  air  na  craobhan  arda  's  air  na  sruthan 
fuaimneach  ;  an  uair  a  tha  e  gea'achadh  aodann 

na  talmhainn  gu  h-iomlan,  ciod  e  'n  ni  a  chuireas 
sinn  ann  an  coimeas  ris  airson  sgeimh  'us  gloineid  ? 
Cha  n  'ml  smal  no  sal  no  sgleo  ra'm  faicinn  am 
feadh  a  tha  e  mar  bhrat  uallach,  no  mar  thrusgan 
eireachdail  a'  comhdachadh  nam  beann  's  nan 
srathan,  's  a'  cur  sgeimh  lurach  air  gach 
aitreabh,  's  air  gach  slighe.  Nach  dileas  'us  nach 
boidheach  an  samhladh  e  air  fireantached  Ioas 
Criosda,  an  fhireantachd  sin  airson  an  tug*  E  a 
bheatha  luachmhor,  an  t-ionmhas  spioradail  sin  a 
a  shaoras  sinn  bho  lagh  a  pheacaidh  agus  a  bhais. 
Cha-n  'eil  eideadh  a  gheamhraidh,  an  fhallainn 
gheal  shneachdach  air  a  sgaoileadh  thairis  air 
cuibhrionn  no  air  cearn  de  'n  duthaich — tha  e 
sgeadachadh  le  'chulaidh  gheal  na  tire  gu  leir, 
agus  air  a  mhodh  so  tha  e'na  shamhladh  ionrchuidh 
air  cia  co  fial,  farsuing,  fiughanta  's  a  tha  teach- 
daireachd  na  sithe.  Cha-n  'eil  eadar-dhealachadh 
air  bith  air  a  dheanadh  anns  a  chuireadh 
ghrasmhor,  charthunnach  a  tha  Iosa  'toirt  seachad. 
Tha  E  air  a  thairgseadh  gu  fialaidh  us  gu  saor,  gun 
airgiodj  'us  gun  luach  do  gach  neach  'us  fine,  do 
gach  uachdaran  'us  iochdaran  : — eadhon  mar  an 
sneachda,  comharradh  cinnteach  agus  companach 
dileas  a  gheamhraidh  anns  an  duthaich  fharsuing 
anns  a  'bheil  sinn  fein  a'  tuineachadh  ;  a'  tuiteam 
's  a  laidhe  air  gach  bruthach  corrach,  's  air  gach 
machair  leathann,  reidh.  Bithidh  an  geamhradh 
statail  re  a  mhiosan  fein.  Fa-dheoidh,  leaghaidh  an 
sneachd 's  an  reothadh  air  falbh.    Cha  bhi  culaidh 

gheal,bhoidheach  ni 's  moa'sgeadachadhnan  sliabh 
'us  nan  lear'us  nan  learg  'us  nan  ionadan  iosal 
Mosglaidh  gach  magh,  'us  srath,  'us  ailean,  'us 
airidh,  'us  craobh,  'us  lus,  as  a  chadal  dhomhainn 
anns  an  robh  iad.  Atb-nuadhaichear  aghaidh 
shnuadhmhor  naduir  gu  buileach,  agus  toisichidh 
saothair  'us  dichioll  le  durachd  ur'  gus  am  faicear 
ann  an  uine  ghearr  snuadh  dreachmhor  aoidheil 
air  gach  dail  'us  ionaltradh,  air  gach  fraoch 
'us  feur,  air  gach  caol  'us  cuan.  Ach  cha-n  ann 
mar  so  idir  a  tha  'n  geamhradh  a  tha  'm  bas  gle 
thric  'us  gun  bhaigh  air  bith  a'  toirt  a  dh'  ionn- 
suidh  iomadh  neach  'us  teaghlach.  An  uair  'tha 
neach  air  a  thasgadh  ann  an  tigh  cumhann, 
samhach  abhaischa-n  ath-nuadhaichear  a  neart  'sa 
bheatha  le  teachd  no  le  blaths  cairdeil  caraid  no 
samhraidh.  Caidlidh  e  gu  ciuin  ann  an  suain  a 
bhais— suain  naeh  aithnich  bruadarnofaireachadh. 
Ni  cluarain  an  raoin  uchd  na  h-uaighe  sgiamhach 
agus  ur,  agus  seididh  fafan  maoth  an  anmoich  gu 
malda  'us  gu  cairdeil  thairis  oirre  re  iomadh  la  'us 
oidhche,  ach  cha-n  fhairich  fear  comhnaidh 
an  tighe  gheamhraidh  anail  chubhraidh  nan 
cluaran  'us  nan  osag.  Ach  bithidh,  fa-dheoidh, 
dusgadh  mor  agus  iomraiteach  ann,  anns  an 
liobhair  gach  uaigh  na  fhuair  i  fein.  Is  ann 
suilbhir  agus  aoibhneach  a  bhitheas  faireachduinn 
an  duine  sin  aig  an  robh  a  cheann  geal  le  sneachd 
nam  bliadhnachan  a  bha  air  an  caitheamh  ann  an 
eagal  agus  ann  an  seirbhis  an  Tighearna.  Bithidh 

samhradh  acasan  a  bha  umhal,  measarra,  stolda, 
Diadhaidh,  agus  a  chaidh  'ghearradh  sios  ann  am 
moch-thrath  an  treoir  's  an  laithean.  Gheibh  iad 
failte  'us  furan  rioghail  caidreamhach  bho  'n  Ard* 
bhritheamh  fein— iadsan  a  bha  mearganta  ann  an 
stri  chriosduidh,  agus  a  bha  daonnan  eudmhor  air 
sgath  na  firinn  'us  na  corach. 

Rinn  Dia  an  samhradh  agns  rinn  e  'n  geamhradh. 
Thig  e  dhuinn  a  bhi  taingeil  ann  am  meadhon  gach 
sonais  agus  soirbheachaidh  a  bheir  Dia  dhuinn. 
Thig  e  dhuinn  a  bhi  daonnan  iriosal  agus  dileas 
dasan,  ar-n-athair  neamhaidh.  Thig  e  dhuinn  a 
bhi  gun  mhonmhur,  gun  luasgadh  anma  ged  a 
dh'  fhaodas  geamhradh  nadeuchainn  agus  aileadh 
searbh  na  h  euslainte  a  bhi  cruaidh  oirnn  agus 
neo-chaoimhneil  ruinn.  Nach  e  Dia  'rinn  an 
samhradh  agus  an  geamhradh.  Gabhamaid 
misneach  bho  'n  fhaidh  Habacuc  an  uair  a  tha  e 
'g  radh  ;  "  Ged  nach  toir  an  crann-fige  uaith  blath 
agus  ged  nach  fas  air  an  fhionain  cinneas,  ged 
fhailnich  meas  a  chroinn  olaidh,  agus  ged  nach  toir 
na  machraichean  uatha  Ion,  ged  ghearrar  an  treud 
as  o'n  mhainnir,  agus  ged  nach  bi  buar  air  bith 
anns  na  buailtibh  ;  gidheadh  ni  mise  gairdeachas 
anns  an  Tighearna,  ni  mi  aoibhneas  ann  an  Dia 
om  shlainte."  Amen. 


